18. JULI 2015
Har De nogensinde bedt Gud om tilgivelse?
FAMILY-TOPMØDE, AMES, IOWA
Det er et svært spørgsmål. Jeg er religiøs.
Men har De nogensinde bedt Gud om tilgivelse?
Det ved jeg ikke. Jeg prøver bare at gøre det bedre.
Det tror jeg ikke. Jeg tror, at...
...hvis jeg gør noget galt, prøver jeg at rette op på det.
Jeg bringer ikke Gud ind i billedet.
I 2016 skulle Doug Coe og hans søn Tim Coe og jeg
møde den tiltrædende præsident Trump i Trump Tower for at fortælle
USA's næste præsident. om National Prayer Breakfast
Doug kom ind i lokalet
og han sagde:
"Jeg har mødt hver eneste præsident siden Eisenhower.
Den første, jeg mødte, var Ike.
Han var ikke fra Washington,
han var ikke politiker, og De minder mig om ham.
Jeg vil opfordre Dem til at bruge Prayer Breakfast på samme måde som Ike.
I denne tid med frygt og hysteri
forsøger USA
at følge i sporene på fredsfyrsten.
Det opfordrede han ham til.
Verden er i knibe,
men det ordner vi, okay?
Jeg fikser ting. Vi ordner det.
Vi bad.
Alle lagde hænderne på den tiltrædende præsident.
Kan vi bede sammen?
Doug nød stor respekt
på grund af sit langvarige engagement
gennem flere årtier som drivkraft.
Og det var en af de sidste...
...rejser, han fik lov at foretage.
Måske tre måneder før han gik bort.
Bevægelsen har samlet små grupper af mænd
i en usynlig organisation
med ambitionerne personificeret af den ene mand.
Hvis den mand ikke er der mere, hvad sker der så?
EN ORIGINAL DOKUMENTARSERIE FRA NETFLIX
Hør! Alle bekymringer vil forsvinde.
Ligesom al skuffelse vil forsvinde for altid.
Vi vedtog en plan for en global, åndelig offensiv.
Jeg ved nu som aldrig før,
at vi alle er Guds børn.
Vi kan kun tage én ting med os gennem den port.
Dem, som vi har ledt til Frelseren.
Frygt ham. Elsk ham.
Underkast dig fuldstændigt.
Så bliver du hans discipel.
Det, vi har påbegyndt, vil vi fuldføre.
FEMTE DEL
Aktiviteterne i vort lands hovedstad er af stor betydning for os alle.
ABRAHAM VEREIDES ORD
Disse gruppers åndelige puls er tiltaget i styrke,
og nogle få mænd er blevet genfødt.
Ugentligt mødes medlemmer af USA's Kongres,
ministerier, delstatsregeringer og kommunalbestyrelser.
Disse trofaste repræsentanter fortjener vor fulde opbakning.
Idéen bredte sig ud over kontinentet,
og snart skød morgenmadsgrupper op i Chicago,
Boston, Philadelphia og Washington.
Da idéen fængede,
samledes mange ledere i deres søgen efter løsningen på deres problemer.
DER FINDES FÆLLESSKABSGRUPPER I HUNDREDVIS
I USA OG RESTEN AF VERDEN.
TILKNYTTET FÆLLESSKABET
Er De medlem af en lille gruppe?
Ja.
Hvordan gik det til? Var det planlagt eller...
Hvordan kommer jeg ind i Fællesskabet?
Man gør det ved at finde en i omegnen. Der vil være én, der...
BEDEGRUPPER, USA
De findes alle vegne.
Boede du i Greensboro i North Carolina og spurgte mig, ville jeg sige:
"Lad mig se, om der er en i Greensboro."
Du får forbindelse til en lille gruppe, og det er det.
Resten er op til dig.
GRUPPE I ENHVER BY I STATEN
Noget af det, man opdager, når man ser på,
hvordan den bestandige og globale sociale bevægelse opbygges,
er på den ene side dens enorme udstrækning
og på den anden side deres fokus på de små grupper.
Grupperne bruges til rekruttering.
Man opfordres til at dele meget intime tanker og følelser,
og det knytter en til Familien og deres tankegang.
Har gruppen gode forbindelser,
inviteres man til National Prayer Breakfast.
Sådan får Familien fremgang.
FILMFOLKENE MÅTTE IKKE FILME DE SMÅ GRUPPERS AKTIVITETER
I IVANWALD OG CEDARS.
MEDIERNE ER FORMENT ADGANG TIL KONGRESSENS BEDEGRUPPER.
DE FIK ADGANG TIL NATIONAL PRAYER BREAKFAST,
MEN MÅTTE IKKE FILME SELVE BEGIVENHEDEN.
DER MÅ IKKE MEDBRINGES KAMERAER I FESTSALEN.
Jesse Moss. Goddag. Tak, fordi vi må overvære seminaret.
- Du skal vide en ting. - Ja?
Du kan nemt føle dig afvist af os.
Det er ikke vores hensigt. Men vi arbejder bedst usynligt, okay?
Kom indenfor.
Deres navn? Hvor er De fra?
Ayric Payton fra Portland i Oregon.
Hvad siger man, når en person siger, at I ikke vil vedgå, at der er lederskab,
fordi det ville medføre, at I måtte påtage jer ansvaret
for det, vi laver?
Vi er syndere. Det indrømmer vi gerne.
Men mange af de andre ting om,
at vi er involveret i sammensværgelser rundt omkring i verden...
De giver os æren, og den tilfalder ikke os.
Tak, fordi I kom. Gud velsigne jer. God fornøjelse.
- Hvad hedder du? - Ayric.
- Jeg hedder Jesse. - Hyggeligt at møde dig.
Dit spørgsmål var interessant. Hvordan blev du inviteret?
Jeg tilhører en gruppe, som mødes fredag morgen.
Vi lægger ikke fingrene imellem. Vi er meget direkte.
- Javel. Hvorhenne? - I Portland.
PORTLAND, OREGON MAJ 2018
GRUPPEN I PORTLAND INVITEREDE FILMFOLKENE
TIL DERES UGENTLIGE MØDE.
Nej, jeg går. Nej, stop det der.
Du er ren indvendig, ikke? Men du er uren af at færdes i verden...
Gud må holde mig i ørerne.
Selv om jeg synes, det er pinefuldt.
Jeg har kæmpet med pornografi og seksualmoral det meste af livet.
Det er overalt, ikke?
Vi møder det hver dag i vores kultur.
Store mænd, som har udrettet store ting, falder, fordi en affære bliver afsløret.
David, den største kriger.
Med et blik bringer Batseba ham i knæ.
Ingen hær kunne besejre ham,
men han stak af fra sin familie.
GRUPPEN VILLE LADE SIG FILME PÅ ÉN BETINGELSE:
JESSE SKULLE DELTAGE.
Det slog mig,
at medlemmer af gruppen ved National Prayer Breakfast
skilte sig ud med direkte spørgsmål,
og jeres åbenhjertige snak tiltrak mig.
En af grundene til, vi har eksisteret så længe, er,
at vi ikke søger mediedækning.
De ser et skænderi, hvor mænd kritiserer hinanden.
De tror, det er alt, hvad vi laver.
Det er nogle sorte, som råber af de hvide.
De hvide prøver at retfærdiggøre sig. De tror, det er det, vi laver.
Og hvis man kommer og oplever den slags, er det, hvad her sker, men underliggende
er det Guds store arbejde, som forandrer mænds liv.
Men jeg vil bede dig om at tænke over noget.
Hvilke løgne har du bildt dig selv ind?
Og hvilken af de løgne tror du på?
Én stor løgn, jeg... Jeg indser, jeg ikke kan gemme mig bag kameraet.
Hvorfor er hele dit hold hvidt?
- Godt spørgsmål. - Hvorfor er det det?
- Jeg tror... - Svar mig.
Jeg tror, at...
Fordi vi ikke gør nok for at sikre, at der er diversitet i vores branche.
Det skal starte oppefra.
- Ikke sandt? - Så enkelt er det ikke.
Problemet er både strukturelt og personligt.
Det er personligt, og det er...
- Du valgte folkene. - Ja.
Jeg valgte nogle af dem, ja.
Og vi prøver. Vi ansætter kvinder.
Det er en mandsdomineret branche.
Knap så meget inden for dokumentarer som i andre genrer.
Jeg spurgte dig ikke om kvinder. Jeg spurgte om sorte.
Kan du se, hvor svært du havde ved at besvare det spørgsmål?
- Ja. Jeg er i defensiven. - Men kan du se, svaret voldte dig kvaler?
Vi ser resultaterne...
...hele tiden. Det er det, vi laver her.
Her i gruppen
bliver man udstillet på den måde.
Det er det, man får at høre. Og ingen siger:
"Tak, fordi I sagde det. Jeg ændrer adfærd." Nej, det gør ondt.
Vi er flinke ved dig, for normalt,
især når folk kommer med en masse udstyr, er jeg hård ved dem.
Når mænd bliver konfronteret med sig selv, kan de ikke lide det, de ser.
Og de kan ikke lide, at det bliver sagt direkte og kaldt,
hvad det er.
Det er hårdt. Det er nedværdigende.
Min pointe er, at skammen fastholder os i situationen.
Håndterer vi ikke skammen, bebrejder vi.
Vi bebrejder vores koner, de hvide, de sorte.
Vi bebrejder økonomien, udenrigspolitikken. Alle!
I dette land er intet mere skræmmende, end når en fri, sort mand taler.
Hvorfor?
Vi har oplevet noget lort.
Undskyld, de to hvide blev bange.
Hej, I to hvide! Undskyld, I to hvide!
Jeg mener dig, Bill. Få din lille, hvide bagdel herind.
I virker usædvanlige baseret på det, I sagde ved National Prayer Breakast
og det I siger i dag om, der ikke tales ærligt om racerelationer.
Ikke bare ærligt. Oprigtigt.
- Ja. - Oprigtigt.
Vi er knyttet til Washington, fordi en grundlægger,
Doug Coe, er fra Salem i Oregon.
Doug Coe spurgte mig, om jeg var den næste revolutionære.
Han åbnede døren og lod folk, som var helt anderledes end ham,
være med i processen og få en plads ved bordet.
Doug, vi siger, vi har brug for en revolution, ikke?
Jesus var den største revolutionsleder nogensinde
for hvide, røde, gule og sorte.
Det er et faktum.
- Smukt. - Sagen er,
Gud er kærlighed. Kærlighed er en person.
Og den person
er den mest revolutionerende leder nogensinde.
Hvis de taler om Jesus og siger de rigtige ting
og støtter og trøster hinanden,
får det dem så til at ændre adfærd?
Får det dem til at søge retfærdighed?
Som troende menneske
ønskede jeg at sætte mig ind i deres teologi.
Fællesskabet er en slags førkirkelig organisation.
Sådan virker det.
Tilbage til første generation,
som gik og talte
og huskede Jesus personligt. Der var ingen kirke dengang.
Det var en flok jøder, ikkejøder og folk, som blev interesserede i Jesus.
De var så betagede, at de begyndte at mødes og udveksle historier.
Det handler om små forsamlinger.
Og for Familien bliver det en kult.
Jesus er en karismatisk, magtuld person.
Så ved hjælp af små grupper ophøjer de den karismatiske figur.
Men de har været meget selektive i deres beskrivelse af Jesus
og hans gerninger.
Jeg mener, de udnytter Jesus. Han er næsten blevet en maskot.
NATIONAL PRAYER BREAKFAST FEBRUAR 2017
Godmorgen.
Umiddelbart tror man måske, at Robert Aderholt,
en konservativ republikaner, meget konservativ,
fra det nordlige Alabama
og en progressiv demokrat
fra det sydlige Californien intet har tilfælles.
Dog finder vi sammen i vores fælles tro på håb, bøn og Jesus.
Tag imod vort lands og verdens lederes hjerter, sjæl og legemer.
Herre, jeg tror, du skabte lederskabet for at hjælpe med verdens udfordringer.
Lederne skal træffe beslutninger, organisere den fælles indsats,
inspirere os og overvinde de kræfter, som deler os.
Herre, du har lært os, at i dit riges økonomi
skal de første være de sidste og de sidste de første.
Må vores hjerter knuses af de ting, som knuser dit hjerte,
og lad os tilstræbe personlige handlinger og en politik,
som skaber fred, lighed og retfærdighed.
Herre, hør vores bøn.
Vi havde stor succes med The Apprentice.
Og da jeg stillede op som præsident,
måtte jeg forlade serien. Da blev det virkelighed.
Hvad med Lil John? Er hun en leder eller en stresset kælling?
Og de hyrede meget stor filmstjerne, Arnold Schwarzenegger, i stedet.
Jeg er tilbage.
Vi ved jo, hvordan det gik.
Seertallene styrtdykkede. Det har været en katastrofe.
Undervurder aldrig Trump igen.
Lad os bede for Arnold og seertallene, okay?
Sådan begyndte Donald Trumps tale ved National Prayer Breakfast
i Washington til morgen, en normalt seriøst indlæg
foran et publikum af fromme religiøse ledere.
Kritikerne har reageret med chok, latterliggørelse og harme.
Ved sin første Prayer Breakfast nævner han Arnold Schwarzenegger.
Hvor smålig kan man være?
Mange journalister siger: "Sikke en idiot."
De begik samme fejl, da Trump besøgte Liberty University.
Andet brev til Korintherne, ikke? kapital 3, vers 17 er det.
Han kom med en bizar, højst utraditionel udlægning af Bibelen.
Er det det, I kan lide? Det er det vist. Jeg elskede det.
De skriver, at han tydeligvis ikke er gudfrygtig.
De tror, ligesom jeg gjorde, da jeg købte den her,
King James-bibelen, lige før jeg tog til Ivanwald
og stadig troede, Bibelen var vigtig.
Familien havde ikke lært mig det.
Den bog behøver vi ikke.
Det ved Trump også.
Ukendskab til Bibelen betyder intet.
Ens overfladiske tro betyder intet.
Når vi går i kirke,
og jeg drikker vinen, den eneste vin, jeg drikker,
og spiser min lille kiks, beder jeg vel om tilgivelse.
Jeg gør det så tit som muligt, fordi jeg føler mig renset.
Sommetider er den mest usandsynlige person Guds redskab.
Trump kender ikke Bibelen. Selvfølgelig ikke.
Han føler det i hjertet.
Donald Trump er presbyterianer.
En af deres hovedlærer er prædestination.
Det må unge Donald have labbet i sig.
At han var forudbestemt til storhed, at udrette store ting, være en stor leder.
Der er en overvægt af den type mennesker i Fællesskabet.
Han har tre mentorer.
Sin treenighed.
Sin far, Fred, som lærte ham at være stærk.
Roy Cohen, en fikser, som lærte ham at være snu.
Og Norman Vincent Peale.
De positive tankers kraft.
Den store Norman Vincent Peale var min præst.
De positive tankers kraft. Kender alle ham?
Han var fantastisk.
Når han prædikede, ville man blive.
Ved nogle prædikener overvejer vi at gå før tid, ikke? Selvom vi er kristne.
Forbindelsen går tilbage til Familiens grundlægger, Abraham Vereide.
Norman Vincent Peale, en god ven af Abraham.
De ville gøre kristendom til forretningsmandens religion.
KRISTENT LEDERSKAB
Familiens teologi
har haft stor indflydelse på fundamentalisme.
Positive tanker
udretter mirakler.
Uvægerligt.
Utvivlsomt.
Hvad vil I være?
Spørg jer selv om det.
Jeg vil gå så langt som at sige,
at hvis man er gennemført, dedikeret tilhænger af Jesus,
kan man gøre alt...
...hvad man virkelig gerne vil
med sit liv.
Jeg mener, Jesus er svaret.
Men det adskiller sig meget fra nutidens kristendom i USA.
Det gælder ikke rigdom.
Det er ikke at tage, hvad man vil have. Det er ikke fede jobs og andet.
Det er et personligt offer,
en beslutning om at følge en konge, som ikke har et kongerige her,
på en måde, som afviger meget fra nutidens livsstil.
Denne forsamling vidner om troens kraft
og er en af vort lands fine skikke. Jeg håber at deltage syv gange til.
Man kunne tro, at han vanærede Prayer Breakfast.
Det gjorde han ikke. Han fusionerede.
Det er en forretningsfusion på scenen. Her mødes de to former for shows.
Trump er ikke deres redskab.
"Jeg kører mit show, I kører jeres."
Lad os samarbejde. Lad os slå dem sammen.
Altså...
TILKNYTTET FÆLLESSKABET
...for præsidenten er noget af det den evangeliske base, som er hans.
Han synes om det og opfatter det til dels sådan.
Vi prøver at bibringe ham, at det er meget mere.
For det handler ikke om den evangeliske eller den politiske base.
Det handler om opfattelsen af Jesus.
Er man med i Fællesskabet,
får ordet Jesus nærmere en række forskellige funktioner end betydning.
Som en talisman.
Det er en god beskrivelse.
Det holder folk, som deltager, sammen i en ideologi.
Men der er en fælles forståelse af, at det egentlig handler om magt.
Vi har ikke i vores levetid haft en præsident, der var så pro-evangelisk.
Han har støttet de sager, evangelisk kristne går op i.
Det er det, Familien har ventet på.
Han er Guds mand.
De evangelisk kristne, som omgav ham og tog ham til sig
og stemte for ham i større antal end nogen anden præsident.
Inklusive George W. Bush og Ronald Reagan.
Nogle går så langt som til at kalde ham "Guds kaoskandidat".
Gift flere gange, driver kasinoer,
kan indgå handler, fantastisk, utrolig.
Husk på, at Gud altid bruger uperfekte redskaber
til sit perfekte værk. Jeg er ligesom Trump et uperfekt redskab.
Det er vi alle.
Kan du huske optagelsen, hvor han skændtes med paven?
Hvem skændes med paven under valgkampen?
Han råber: "Jeg er kristen og stolt af det."
- Jeg tænkte: "Det må være Guds mand." - Ja.
GRAMS DEM PÅ K...N
Jeg er fascineret
af den retoriske selvforherligelse, som kræves for at retfærdiggøre
troskab over for Donald Trump blandt religiøse ledere på højrefløjen.
DE MØDTES I KIRKEN
DONALD TRUMP OG MARLA DELTE KIRKEBÆNK
Han var smudsig og kaotisk,
men det var endnu et bevis på, at Gud brugte ham.
Det kabinet, han har samlet,
er det mest fundamentalistiske i USA's historie.
Pompeo, DeVos,
Jeff Sessions, tilknyttet Familien gennem flere år,
som siger: "Vi må adskille familier
ved grænsen på grund af Romerbrevet, kapitel 13."
Jeg vil citere Romerbrevet kapitel 13.
"Alle skal underordne sig under de myndigheder. De er forordnet af Gud."
Der er andre, vi ikke bemærker.
Der begynder man at se,
at folk vælter ind.
Og som vicepræsident valgte han Mike Pence.
Den verdslige presse ser nyhedsværdien.
Den kristne konservative presse?
Det er halleluja.
Vi ved nu, han ville have foretrukket Chris Christie.
Han ville hænge ud med Chris Christie.
Mike Pence var handlen.
Mike Pence var transaktionen.
Jeg tror, præsident Trump
har et hjerte fuldt af taknemlighed
over for de evangelisk kristne.
Med præsident Trump i Det Hvide Hus og med Guds hjælp
vil vi igen gøre livets ukrænkelighed til noget centralt i USA's lovgivning.
Pence er ikke medlem af Familien, men han er sit eget magtcenter.
Og Trumps regering ser den kristne højrefløjs magtcentre
som havende samme mål.
Hej, hej, ho, ho! Roe mod Wade skal droppes nu!
Præsident Trump er troende.
Det er jeg også.
Og vi forstår troens rolle i vores land.
Mener jeg, at Trumps regering
favoriserer eller privilegerer de kristne?
Der er tegn på det.
Jeg vil fjerne og totalt smadre
Johnsons forfatningstillæg og tillade religiøse repræsentanter
at tale frit uden frygt for repressalier. Det vil jeg gøre. Husk det.
Johnsons forfatningstillæg forhindrer kirken i åbenlyst at politisere.
Det kan medføre, at man skal igennem en religiøs test.
For at få et offentligt hverv skal man være kristen.
Det, som står på spil, er den grundliggende adskillelse
af kirke og stat.
Man vil huske den storhed, De har skabt, i generationer.
Vi beder denne bøn, og hvis I er enige, så sig amen.
Amen.
Lad os bede.
Det Jesus sloges med...
...var religiøse ledere.
Ledere, som vil beholde magten.
De vil bevare deres status i samfundet og deres livsstil.
I evangelierne findes mange eksempler på, at folk samarbejder
med de magtfulde på bekostning af de mindre privilegerede.
Doug Coe forkynder en lignelse om ulvekongen.
Hvordan får man fat i ulvekongen? Man viser, man har magt
og tilbyder ham magten. Så får man ulvekongen på sin side.
De tror ikke, at Trump finder Gud og bliver flink og mild. Tværtimod.
Vi samarbejder med Trump,
fordi han ikke er et får. Han er ulvekongen.
Vi er ikke kristne. Vi er Jesu tilhængere.
Vi tjener bare.
To eller tre venner
bliver enige og beder.
De kan udrette alt.
Den nagende tvivl
i din mave...
Hvad gør den ved dig?
- Her er Jeff Sharlet. - Jeff Sharlet...
Landets øjne hviler på Jeff Sharlet.
Den eneste, som har lavet graverjournalistik om Familien.
Jeff Sharlet, forfatter af The Family:
The Secret Fundamentalism at the Heart of American Power.
Da du forlod Ivanwald, skrev du en bog.
Overvejede du, om du havde misforstået det?
Eller tænkte du...
Folk må have kaldt dig konspirationsteoretiker.
- Ja. - Tænkte du...
Var du nogensinde i tvivl?
Jeg har skrevet to bøger om dem, som jeg prøvede at lade ende lykkeligt.
Det var ikke rare oplevelser.
At støde på magt, som var meget større, end man vidste.
Det var nok den mørkeste form
for religion, jeg havde oplevet i 20 år.
TILKNYTTET FÆLLESSKABET
Undertitlen på Jeffs bog er
"Den hemmelige fundamentalistiske trussel mod det amerikanske demokrati."
Ja.
Fællesskabet, Familien, er en hemmelighedsfuld,
fundamentalistisk trussel mod USA's demokrati.
Jeg er ikke et godt eksempel. Jeg er liberal.
Jeg kan godt lide Jeff. Jeg har mødt ham et par gange.
Vi boksede, men jeg kunne lide ham.
Jeg bad meget for ham. Det gør jeg stadig.
Lad os tage fat på den store elefant i rummet.
Jeg har aldrig mødt konspiratoriske motiver.
Jeg har aldrig mødt ballademagere...
Hvis de dukkede op, blev de smidt ud.
Så du kan rode og pirke eller udvikle konspirationsteorier,
men de er ikke berettigede, helt ærligt.
Folk har egne agendaer og forudfattede meninger,
og de leder efter informationer, de tror, vil bekræfte de tanker.
Folk er ikke vant til, at folk ikke har en agenda, er ydmyge
og står under en højere magt end Washington,
og som lever i en verden og med et verdenssyn,
der er det modsatte af alle andres.
Derfor tror de, vi skjuler noget, og at der foregår noget hemmeligt.
Håndtryk og koderinge og den slags.
Det passer ikke.
Første gang jeg tog til Washington, D.C., tænkte jeg som de fleste:
"Der sker ikke noget godt. De bagtaler og ser igennem fingre med..."
Glem dem!
Det er en kristen mafia.
Mafiaen er baseret på dem.
Sig det ikke.
Kan vi ikke sige det på Netflix?
Laver du fis? Giver du mig mundkurv på?
Det er mafiaen.
Når Gud siger: "I ved, at jeg elsker de mennesker, ikke?"
Det troede jeg ikke på.
Wendell og jeg rejste rundt.
Vi begyndte i staten og så...
Sådan kom vi med til Prayer Breakfast for 25 år siden.
Wendell overtalte mig til at gå til Prayer Breakfast.
"Jeg vil ikke. Jeg ved, hvad det er."
Vi tog med. Gæt engang. Det var, hvad jeg troede.
- Og det var? - En flok gamle, hvide mænd
som retfærdiggjorde sig selv med religion
og via deres position hjalp andre mennesker i landet.
De tror, de ved det hele. De ved ingenting!
Det er hårdt for de rige at høre,
at man åndeligt og moralsk er bankerot.
Og de betragtede mig på deres stereotype facon
som en, de skulle hjælpe eller omvende.
Det var ikke nødvendigt. Jeg var ikke fattig eller uvidende.
Jeg passede ikke ind i deres malplacerede missionerende tankegang.
Og jeg sagde: "Mit problem er jer."
Folk vil altid tale om de underprivilegerede
og de underkuede, ikke om de overprivilegerede og enlige i toppen.
Jeg tænkte: "Jeg vil tale med de rige, hvide mænd."
Gud fik mig hurtigt til at skifte mening.
Gud siger: "Hvis du elsker mig, bør du elske alle i byen.
Gå op i det, jeg går op i.
Går du kun op i det, du holder af, elsker du ikke mig."
Det var starten på min oplevelse i Washington, D.C.
Hvorfor kommer jeg igen? Fordi Gud elsker dem.
Hvis jeg siger, jeg elsker Gud, så må jeg lære at elske det, Gud elsker.
Evangeliernes Jesus er universel.
Jeg prøver at lære om den Jesus.
Lige præcis ham.
Jesus sagde:
PR-MATERIALE, 2016
"Hvis du er min discipel og vil følge mig,
bliver du til en kilde."
Folk kommer til kilden, ikke omvendt.
Missioneren er ikke udadrettet.
Missioneren for Jesus er indadrettet.
Man skal række indad og blive en kilde.
Den åndelige mentor
Doug Coe døde tirsdag efter et hjerteanfald og et slagtilfælde.
Den 88-årige nåede i stilhed ind i magtens haller med evangeliet.
Man kan umuligt
hylde far
for alle de års engagement,
tålmodighed, tilgivelse og venlighed over for os alle.
Faktisk er det familien her,
som vil leve evigt.
Vi skal alle være brødre og søstre i al evighed.
Jesus skal være vores bror og vores ægtemand.
Gud skal være vores far. Så jeg kan ikke vente.
Når en person som Doug Coe går bort,
en, der er så central på så mange fronter
af en global menighed så at sige,
opstår der næsten et tomrum.
Coe personificerede ikke blot organisationens åndelige ambitioner,
men også organisationens usynlighed.
Ikke kun, fordi han fløj under radaren,
men også, fordi han var æterisk, og intet klæbede til ham.
Ingen stillede Coe til ansvar.
På en måde har det 21. århundrede
bragt en åbenhed med sig.
Vi forsøger at være mere gennemsigtige.
Måske har vi tidligere begået fejl,
til dels ved ikke at sige noget.
Er vi for private? Måske. For hemmelige? Ja.
Jeg har sagt offentligt, at vi bør være mere åbne,
og vi åbnede os lidt. Jeg har ikke noget imod at tale om det.
Og er der andre problemer? Ja, der er.
Du er i Jesus, Dieter er i Jesus, vi er i Jesus, vi er alle uperfekte.
Så for tiden vil vi ikke arbejde synligt og fysisk...
Men når man ser på
forandringen på den kristne højrefløj,
spiller Familien en stor rolle for, hvordan den varer ved.
De opererer langsigtet.
De ved, at kampen er et maratonløb. Det er ikke en kort spurt mod nyhederne.
Mange tror, at Washington
og Doug var omdrejningspunkterne.
Men den er meget opdelt.
Hver gruppe fortsætter uden Doug stort set på samme måde som med Doug.
Ingen kan erstatte Doug Coe,
men en gruppe af folk kan gå sammen og opretholde
kontinuiteten, for arbejdet er vigtigt.
Til morgen er vores hjerter fulde af taknemlighed, når vi samles
til den 66. National Prayer Breakfast.
Men der er også sorg i vores hjerter, da vi mangler medstifteren
af denne skønne morgenmad, da han gik bort sidste år.
Doug Coe, som alle elskede.
Vi er så heldige at have selskab af Dougs kone, Jan,
og to af deres sønner, David og Tim.
I viderefører hans flotte arbejde.
En udløber af arbejdet er den næste generation.
Hvordan kan de inddrages i det her?
Vi vil have unge mennesker og kvinder med.
Vi ønsker diversitet.
Vi ønsker multikulturelt engagement.
I fremtiden vil man nok høre, der bliver talt flere sprog.
Alle er velkomne.
Det handler om Jesus af Nazaret.
Det handler om en ydmygt eksempel på lederskab uden fortilfælde.
Og det er transformerende.
Og aller interesserede er velkomne.
Spørgsmål om hykleri og forræderi.
Han gjorde det beskidte arbejde.
Hvad er anger?
Det er en holdningsændring og forsagelse i hverdagen.
Undskyld, senator Ensign?
Man kan ikke angre og så stikke af
- og glemme alt om det. - Går De af som guvernør?
Anger er et tegn på, man har forandret sig!
Når man konfronteres, må man tage afstand
fra sin tidligere adfærd.
Hvis man var medlem af Ku Klux Klan, måtte man tage afstand hver dag.
Man kan ikke gøre det én gang og ikke tale mere om det.
Det er ikke anger. Anger er at tage afstand hver dag.
Da tager man afstand!
Fader, sådan er jeg ikke mere.
Lad mig hjælpe jer med at forstå noget.
Hvis I tier, fornægter I troen.
Vi er nødt til at tale.
Og vi må tale om det moralsk korrekte.
Hvis vi forholder os tavse og ikke tør forstyrre roen,
kommer Guds rige ikke nærmere.
Vil du vide, hvad her sker?
Du burde lade mig vise dig, hvordan du taler med den rigtige mand.
Det vil kræve lidt arbejde på knæ.
Ned på knæ.
Nå, unge brødre...
...sikke en opgave, Fader, du har givet os.
Jeg er altid imponeret.
Vi tror, vi er ved vejs ende,
og så rykker du ydergrænsen.
Vi tror, vi endelig får en slutning. Vi indser, det er begyndelsen.
Og vi ønsker at tildele dig al hyldest og magt.
Vi vil anerkende, at vi findes på grund af dig.
Fordi du findes, lever vi.
Velsign vores gæster.
Vær med dem.
Lad dem kende dig som en, der viser kærlighed, venlighed og gunst.
Det beder vi om i din søns Jesu, navn. Amen.
Amen.
Udlev oplevelsen.
Hele oplevelsen, ikke kun en del af den.
Hvordan gør jeg det?
Overgiv dig.
Ved du hvordan?
Bed Gud om at besejre dig.
Så beder vi og er enige om det.
Vi vil sige: "Gud, vi hører Jesses bøn.
Og vi ønsker, at du besejrer ham fuldstændigt.
Bring ham i knæ.
Skab i ham en desperation, som kun du kan udfri."
Det er den eneste udvej.
At underkaste sig
føles uhyre intimt.
Nogen forstår ens smerte, ikke?
Hvad tilbyder Familien dem?
Udslettelsen af selvet.
Det er det, de lover.
Vi er fårene, flokken.
Det er en udbredt kristen opfattelse,
at vi alle er en del af hans flok. Vi er alle får.
- Vi har alle været nede i mudderet. - Vi er der altid til at rejse dig op.
Familiens første fornyelse var at sige: "Nej, det er forkert."
Vores mission er at finde Guds mænd.
Kristne bliver ledere og hjælper med at gøre ledere kristne.
De siger, at selve demokratiet
er en form for oprør.
Det er nummer to efter denne intetsigende, tomme Jesus.
Målet er at Ivanwald i stor skala.
Denne provinsielle, næsten 50'er-agtige blinde vej,
hvor børn kan lege udenfor
uden bekymringer, og solen skinner.
Og har man et problem, siger man det til sin bror, og så beder han med en.
Det er det klarest oplyste rum, der findes.
Den verden prøver de at skabe.
En verden formet af privilegier.
Gud valgte at give os magt.
Og hvis vi ikke brugte magten,
ville vi gøre oprør mod Gud.
Gud holder mest af eliten.
Alt andet følger efter.
Så lad os eksportere idéen til Nigeria
eller Rumænien eller Libanon,
og lad os bruge imperiets agenter til det.
Det er en kamp mellem
det gode og det onde.
Men det onde er ikke noget så simpelt som en superskurk.
Og det ser ikke altid sig selv som truende.
IDÉEN KORT FORTALT
Men det onde er idéen om, at nogle få nøglepersoner
fra eliten har særlig adgang
til sandhed og magten, som følger med den.
Og det giver dem retten til at herske over os andre.
Fader, jeg takker dig. Du har givet os en gave:
Præsident Donald Trump.
- Amen. - Amen.
Afslutningen på alt det her er at være hos Jesus,
knyttet sammen af denne pagt.
Det var en forsmag på Himlen, og vi vil ikke se hinanden i lang tid.
Men vi vil mærke hinandens tilstedeværelse
knyttet sammen i ham, til vi mødes igen.
DRAMATISERING EFTER JEFF SHARLETS BOG THE FAMILY. NOGLE TING ER ÆNDRET.
Tekster af: Henriette Saffron